Silenci a Burjassot per a condemnar l’assassinat d’un xiquet a Sueca, víctima de violència masclista
2025-07-24

Bona part de la Corporació Municipal de Burjassot, amb l’alcalde al capdavant, Rafa García, a més de personal del Consistori, s’ha reunit hui dimarts (5-04-2022), a les portes de l’Ajuntament, per a guardar un minut de silenci com a senyal de condemna de l’assassinat a Sueca d’un menor d’11 anys, víctima de violència masclista. Un gest simbòlic per a mostrar públicament la repulsa contra aquests fets, així com la solidaritat de Burjassot amb els familiars i sers estimats de la víctima.

Els fets es van produir el diumenge 3 d’abril, quan el presumpte parricida, sobre el qual pesava una ordre d’allunyament per presumptes maltractaments, va matar de dues ganivetades al seu fill d’11 anys a Sueca. Amb l’assassinat del seu propi fill el sospitosos pretenia, segons les primeres investigacions, fer el major mal possible a la seua exparella i mare de la víctima, María Dolores, de 44 anys.